The Masterful Cat Is Depressed Again Today

The Masterful Cat Is Depressed Again Today (ביפנית: デキる猫は今日も憂鬱, בתרגום חופשי לעברית: החתול המוכשר מדוכא שוב היום) היא סדרת מאנגה יפנית שנכתבה ואויירה על ידי היטסוג'י ימאדה. סדרת המאנגה מפורסמת מאוגוסט 2018 ואילך במדור המאנגה המקוון "Suiyōbi no Sirius" באתר "ניקו ניקו סייגה" והחל מ-2019 היא מפורסמת גם באוגדנים.

בעקבות הצלחת סדרת המאנגה, עובדה הסדרה לסדרת אנימה על ידי חברת GoHands. העיבוד הטלוויזיוני של הסדרה עלה לראשונה לשידור ב-8 ביולי 2023 בערוץ MBS TV.

תקציר העלילה 
סאקו, אשר בשנות העשרים לחייה, גרה לבדה עם החתול האנתרופומורפי שלה יוקיצ'י. יוקיצ'י אינטליגנטי בצורה יוצאת דופן, ועושה ככל שהוא מסוגל על מנת לדאוג שהבית יהיה נקי ומסודר, על אף שבעלת הבית נוטה להזניח את עצמה ודירתה.

הדמויות הראשיות 
 סאקו פוקוזאווה (מדובבת על ידי יואי אישיקאווה) - הדמות הראשית בסדרה. סאקו היא עובדת משרד בחברה גדולה. סאקו נוטה להיות רשלנית, מבולגנת, מוזנחת, לאגור פריטים רבים מדיי בדירתה, ולעיתים נוטה לשתות יותר מדי בירה. לאחר שהיא מאמצת את יוקיצ'י, ולאחר שהיא מבינה כי יש לו יכולות יוצאות דופן, חייה משתפרים באופן מהותי. הודות למאמציו של יוקיצ'י סאקו מתחילה לפתח אורח חיים בריא יותר, לשתות פחות אלכוהול, ולהיות פחות מוזנחת.
 יוקיצ'י (מדובב על ידי הירוקי יאסומוטו) - חתול שחור אנתרומורפי גדול שגר יחד עם סאקו בדירתה ובעל אינטליגנציה יוצאת דופן. יוקיצ'י מסוגל ללכת על שתי רגליים ולהשתמש בכל סוג של כלי או מכשיר בו משתמשים בני אדם. יוקיצ'י לא יודע לדבר בשפה אנושית אך הוא מסוגל לזכור מידע רב וללמוד דברים חדשים בקלות והוא יודע כיצד לבצע את כל עבודות הבית בזמן שסאקו נמצאת בעבודה. יקוצ'י מיומן במיוחד בבישול - מיומנות בה הוא נוהג להתגאות במיוחד.

מאנגה 
סדרת המאנגה נכתבה ואויירה על ידי היטסוג'י ימאדה. המאנגה פורסמה לראשונה באוגוסט 2018 כסדרה בהמשכים במדור המאנגה המקוון "Suiyōbi no Sirius" באתר "ניקו ניקו סייגה". מאוקטובר 2021 ואילך הסדרה מפורסמת גם ב-Monthly Shōnen Sirius . בהמשך פורסמו גם אוגדנים אשר מכילים אוספים של פרקים רבים בסדרה. האוגדן הראשון פורסמו ב-9 באפריל 2019. נכון ל-8 באוגוסט 2023 פורסמו בסך הכל 8 אוגדנים של הסדרה.

אנימה 
במאי 2022 הוכרז לראשונה שהסדרה תזכה לעיבוד אנימה טלוויזיוני. סדרת האנימה מופקת על ידי חברת GoHands. התסריטים של הסדרה נכתבים על ידי טאמאזו יאנאגי. הסדרה מבוימת על ידי Katsumasa Yokomine ו-Susumu Kudo. וטקאיוקי אוצ'ידה אחראי על עיצוב הדמויות. ב-8 ביולי 2023 שודר פרק הבכורה של הסדרה בערוץ MBS. שיר הנושא אשר מנוגן בתחילת הסדרה נקרא "Ureu Kado niwa Fuku Kitaru" והוא מבוצע על ידי הזמרת סומי.

קישורים חיצוניים 
  (ביפנית)
  (ביפנית)
 The Masterful Cat Is Depressed Again Today באתר Anime News Network

הערות שוליים

אנימות ומאנגות קומדיה
שונן
סדרות מאנגה
סדרות אנימה משנות ה-2020